# Liberación Andaluza

Liberación Andaluza (LA) és un partit polític andalús constituït el 1985 o 1986, actiu fins a 1989 i d'ideologia andalusista islamitzant.

## Història

Va tenir el seu origen en la Yama'a Islámica de Al-Andalus. La formació va prendre idees de Blas Infante, però va portar més lluny els seus plantejaments referents a la identitat andalusa, proposant l'oficialitat de l'àrab a Andalusia. Descrita com a organització obertament anticasticista i separatista, alguns dels seus principals líders haurien estat Abderramán Ortiz Molera i Yasser Calderón. En paraules de Christiane Stallaert la formació era de l'opinió que «l'Islam no és una religió pròpiament dita, sinó l'expressió del "geni", de l'"estil" particular andalús».
Amb vocació irredemptista, defensava una Andalusia composta per l'actual comunitat autònoma d'Andalusia, la Regió de Múrcia, la província extremenya de Badajoz, la Serra d'Alcaraz, l'Algarve portuguès i Gibraltar. La formació al·legava l'incompliment dels acords aconseguits a les Capitulacions de Granada i una suposada colonització del territori andalús per part d'Espanya. Els seus resultats electorals han estat descrits com a «irrellevants» malgrat l'empremta de la seva proposta d'andalusisme històric entre la població musulmana andalusa i la pròpia formació com un «grupucule polític». Va obtenir 5.996 vots (0.18%) a les eleccions al Parlament d'Andalusia de 1986. El major èxit electoral de Liberación Andaluza va ser a les eleccions municipals espanyoles de 1987, quan es va situar com la tercera força política a l'Ajuntament d'Algesires, després del PSOE i Alianza Popular, amb 3 regidors.
Segons Christiane Stallaert la plataforma s'hauria dissolt cap a 1989, almenys com a «moviment polític», a conseqüència del seu escàs èxit, circumstància que també recolza Susan Martin-Márquez, encara que en 2015 encara apareixia registrat en el Registre de Partits Polítics del Ministeri de l'Interior d'Espanya.

## Referències

* 1 2 Stallaert, 1998, p. 99.
* ↑ Rosón Lorente, 2008.
* 1 2 3 4 Martin-Márquez, 2008, p. 302-303.
* ↑ Peña Ramos i Llera Ramo, 2013, p. 144.
* ↑ Stallaert 2003, p. 23 ; Stallaert 1998, p. 99.
* ↑ Stallaert, 1998, p. 99-104.
* ↑ Stallaert, 2003, p. 23.
* 1 2 Zabaltza Pérez-Nievas, 2008, p. 372.
* 1 2 Stallaert, 1998, p. 106-107.
* ↑ Minahan, 2002, p. 113.
* ↑ Stallaert, 1998, p. 114.
* ↑ Rosón Lorente, 2008, p. 91-93.
* ↑ Stallaert, 1998, p. 105.
* 1 2 3 Rosón Lorente, 2008, p. 91-92.
* ↑ Corpas Aguirre, 2010, p. 342.
* ↑ González Jiménez, 1998, p. 36.
* ↑ Stallaert, 1998, p. 99-107.
* ↑ «Liberación Andaluza». Registro de partidos políticos. Ministerio del Interior. Arxivat de l'original el 2017-09-30. [Consulta: 24 octubre 2015].

## Bibliografia
### Bibliografia citada

* Corpas Aguirre, María de los Ángeles «Comunidades musulmanas en España (1960-: identidad religiosa y dimensión política de una minoría trasnacional en crecimiento». Espacio Tiempo y Forma. Serie V, Historia Contemporánea, 22, 2010. ISSN: 1130-0124.
* González Jiménez, Manuel. Andalucía a debate. Universitat de Sevilla, 1998. ISBN 9788447204854.
* Martin-Márquez, Susan. Disorientations: Spanish Colonialism in Africa and the Performance of Identity (en anglès). Yale University Press, 2008. ISBN 9780300152524.
* Minahan, James. Encyclopedia of the Stateless Nations: A-C. 1. Greenwood Publishing Group, 2002. ISBN 9780313321092.
* Peña­ Ramos, José Antonio «El impacto del Partido Renacimiento y Unión de España en el proceso de articulación sociopolítica de los musulmanes en España» (en anglès). Debates, 7, 2, mayo-agosto 2013, pàg. 137‐158. ISSN: 1982-5269.
* Rosón Lorente, Francisco Javier. ¿El retorno de Tariq? Comunidades etnorreligiosas en el Albayzín granadino. dirigida per Gunther Dietz. Granada: Editorial de la Universidad de Granada, mayo de 2008. ISBN 978-84-691-4584-5 [Consulta: 7 desembre 2015]. Arxivat 2016-03-04 a Wayback Machine.
* Stallaert, Christiane. Etnogénesis y etnicidad en España: Una aproximación histórico-antropológica al casticismo. Anthropos Editorial, 1998. ISBN 84-922335-7-5.
* Stallaert, Christiane. «La cuestión conversa y la limpieza de sangre a la luz de las conceptualizaciones antropológicas actuales sobre la etnicidad». A: Pere Joan i Tous y Heike Nottebaum. El olivo y la espada: Estudios sobre el antisemitismo en España (siglos XVI--XX). Walter de Gruyter, 2003, p. 1-28. ISBN 9783110922158.
* Zabaltza Pérez-Nievas, Xabier «La Vasconia peninsular y organización territorial española». Iura vasconiae: revista de derecho histórico y autonómico de Vasconia. Fundación para el Estudio del Derecho Histórico y Autonómico de Vasconia, 5, 2008, pàg. 341-381. Arxivat de l'original el 2015-04-02. ISSN: 1699-5376 [Consulta: 7 desembre 2015]. Arxivat 2015-04-02 a Wayback Machine.

### Bibliografia addicional

* Olmo Garrudo, Alicia del «Liberación andaluza: un proyecto musulmán para Andalucía». Awraq: Estudios sobre el mundo árabe e islámico contemporáneo, 18, 1997, pàg. 151-170. ISSN: 0214-834X.

## Enllaços externs

* Web en memòria de Liberación Andaluza Arxivat 2019-07-12 a Wayback Machine.